fi da da da da sv sv da en da da da da da da en en en en da en en
Mandag d. 19. oktober 2009 kl. 23:20 af Henrik Pfaff
”You have been really lucky to get that guy” skrev vores tidligere træner Shaun Seigert, der nu er ansat i SACA (South Australian Cricket Association) i Perth om vores træner anno 2010 Bret Mulder.
Mulder bliver den træner i Svanholm, der har været træner på højeste plan i længst tid og han bliver også den spiller, der har spillet længst tid på højeste plan.
Mulder var i sommers træner i den førende irske klub North Country, hvis formand gav ham de varmeste anbefalinger, da vi ringede og spurgte til Mulder.
Mulder har i 12 år været ”fingerspinning coach” for WACA (West Australia), han har været træner for Australiens kvindelige U-19 hold og WACA’s U-19 hold (den rolle har Shaun Seigert nu). Han har været ansvarlig træner for en række districtklubber i West Australia (højeste niveau). I øjeblikket er han på andet år ”head coach” i Wannaroo District Club. Han har spillet for Australien U-19 og haft en sæson på et scholarship i Leicestershire i England.
Spillemæssigt har han spillet for Western Australia i 40 kampe i perioden 1984-1999 og for sin klub Bayswater Morly i district-turneringen i omkring 200 kampe og har stadig en sidstegærderekord på 177.
Han er offspinner og er født i 1964 og har fortsat mod på at spille, hvilket han gjorde sidste år i sin irske klub. Han er uddannet som fitness-instruktør og han en australsk level 2-træneruddannelse. Han har en række diplomuddannelser fra Frelsens Hær, bl.a. i ”crisis-rådgivning” (altid godt at have sådan en) og han har bl.a. har arbejdet for Frelsens Hær som manager for deres hjem og forretningskæder. I en pause fra Frelsens Hær har han været ansvarlig for en forretningskæde på 15 forretninger.
Mulder kommer til Danmark med sin 14. årige søn. Hans kone vil besøge ham i en kortere periode.